Burjassot inicia el seu programa d’estimulació físic cognitiva
2025-07-24

La Regidoria de Majors de l’Ajuntament de Burjassot, dirigida per Mª Ángeles Navarro, a través de l’Equip de Dinamització de la 3a edat, posarà en marxa al maig el programa d’estimulació físic cognitiva per a persones majors del municipi.

El programa, que té com a objectiu afavorir l’envelliment actiu a través d’activitats que estimulen les diferents funcions cognitives, l’activitat física i el desenvolupament de dinàmiques que fomenten la participació social, repercutint en una major qualitat de vida, està orientat a persones a partir de 60 anys i començarà la setmana del 2 de maig.

Les persones interessades a apuntar-se al programa han de realitzar la sol·licitud en el Departament de Serveis Socials, situat en el carrer Colón 40, dins del programa de convivència i dependència. El telèfon de contacte del centre, per a resoldre qualsevol dubte sobre l’activitat, és el 96 390 45 82.

L’activitat es desenvoluparà els dimarts i dijous de 10.00 a 11.30 i d’11.30 a 13.00 hores en el Centre Social Bailèn i els dimecres i divendres de 10.00 a 11.30 i d’11.30 a 13.00 hores en el Centre Socioeducatiu Díaz Pintado.